**שם השיעור**: המהפכה הרוחנית של שמואל הנביא (ש"א ז)

**שם המרצה** (כתובת דוא"ל) **– חזי כהן** **hhcohen4@gmail.com**

1. **יהודה אליצור:**

1. בשני המקרים ישראל נלחמים בפלשתים.

2. שתי המלחמות נקשרו למקום בשם 'אבן העזר' (ד' א; ז' יב). יחידאי נזכר רק בשני סיפורים אלה!

3. בשני הקרבות אחד הצדדים שומע וכתוצאה מכך נתקף חרדה: "וישמעו... ויראו" (ד' ו-ז; ז' ז-ח).

4. בשניהם דווקא השומע החושש מתוצאות המערכה הוא המנצח.

5. בשתי המלחמות נוקטים ישראל בלשון זהה כשהם מצפים לישועה בקרב "ויושיענו מכף אויבנו" (ד' ג); "ויושיענו מיד פלשתים" (ז' ח).

6. לשני הסיפורים לשונות דומים: נגף (ד' ב, י; ז' י); המם (ד' ה; ז' י); קול\תרועה גדול (ד' ה; ז' י).

1. **מה בין שמואל לאליהו? הקבלה בין ש"א ז' – מ"א י"ח**
2. 'עבודת שיתוף'- העם עובד את הבעל והאשרה לצד האמונה ב-ה' (ש"א ז, ג; מ"א יח, כא).
3. שני הנביאים מנסים להניא את העם מעבודת שיתוף ומעודדים את נטישת הבעל לטובת אמונה באל אחד (מונותיאיזים).
4. בשני הסיפורים הנביא יוזם התקבצות של העם במקום מקודש על הר גבוה על מנת לקיים טקס דתי. שימוש בשורש ק.ב.ץ: "וַיֹּאמֶר שְׁמוּאֵל קִבְצוּ אֶת כָּל יִשְׂרָאֵל הַמִּצְפָּתָה (ש"א ז, ה); וְעַתָּה שְׁלַח קְבֹץ אֵלַי אֶת כָּל יִשְׂרָאֵל אֶל הַר הַכַּרְמֶל..." (יח, יט-כ).
5. שימוש במים - "וַיִּשְׁאֲבוּ מַיִם וַיִּשְׁפְּכוּ לִפְנֵי ה' וַיָּצוּמוּ בַּיּוֹם הַהוּא וַיֹּאמְרוּ שָׁם חָטָאנוּ לַה'" (ש"א ז, ו). במעמד הר הכרמל זוהי יוזמה של אליהו המבקש להעצים את הנס (יח, לג-לה, לח).
6. הטקסים כוללים הקרבת עולה (ש"א ז, ט; מ"א יט, לד).
7. **נס הורדת מטר (ש"א, יב) והורדת אש מן השמים (מ"א, יח)**
8. בשניהם יש נס של הורדת אש\מים מן השמים (ש"א יב, יז-יח; מ"א יח, לח). האירוע חורג מגדרי הטבע: שמואל מוריד גשם באמצע הקיץ, ואליהו - אש.
9. הנס לא כלל הורדת שפע מן השמיים שנועד לפתור מצוקה ממשית (כדוגמת הורדת מן השמים) אלא נועד להניא את העם מעשיית הרע בעיני ה'. שמואל מבקש למנוע הקמת מלוכה ואליהו נלחם בעבודת השיתוף.
10. בשני המקרים יש מתח בין עבודת ה' לבין זיקה למוסד דתי\שלטוני נוסף.
11. בשניהם הנס המרהיב מעורר התרגשות והעם חוזר בו מעמדתו הקודמת (ש"א יב, יט; מ"א יח, לט).
12. **שליחי המלך מחפשים אחר מבוקש (ש"א יט; מ"ב א).**
13. בכל סיפור שלח מלך שלוש פעמים יחידת שליחים לתפוס מבוקש.
14. בשני המקרים שליחי המלך אינם מצליחים לתפוס את המבוקש.
15. בשני הסיפורים עצירת השליחים נעשתה בעזרת תופעה המזוהה עם הנביא:

אצל שמואל המדובר בהתנבאות אקסטטית, ואצל אליהו - בעזרת הורדת אש מן השמים.